**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У БЕОГРАДУ**

Београд,

15.11.2021.

Одлуком Наставно-научног већа Филозофског факултета у Београду од 4./5. новембра2021. године изабрани смо у комисију за утврђивање испуњености услова докторанткиње**Ане Радаковић** за стицање истраживачког звања **истраживач сарадник**.

На основу увида у материјал који нам је достављен, Наставно-научном већу Филозофског факултета Универзитета у Београду подносимо следећи

**ИЗВЕШТАЈ**

1. **БИОГРАФСКИ ПОДАЦИ**

**а) Лични подаци**

Кандидаткиња**Ана Радаковић**, мастер историје, рођена је 26. новембра 1992.године у Београду. Основну школу и Земунску гимназију завршила је у родном граду.

**б) Подаци о образовању**

Ана Радаковић је уписала основне студије 2011. године на Одељењу за историју Филозофског факултета у Београду. Дипломиралаје 2015. године са просечном оценом 9,77 одбранивши дипломски рад ***Позносредњовековна друховност и зачеци националног идентитета: теоријски приступ***. Мастер студије на Одељењу за историју Филозфоског факултету у Београду похађала је од 2015.– 2017. године и завршила их са просечном оценом 9,83, одбранивши рад под насловом ***Хришћански идентитет и крсташки рат 1456. године.*** Докторске студије историје уписала је школске 2017 – 2018. године на Одељењу за историју под коменторством проф. др Дубравке Стојановић и проф. др Марка Шуице (бр. индекса 5и 17-8). Издрада докторске дисертације је у завршној фази, а све испитне обавезе предвиђене програмом докторских студија положила је са просечном оценом 9,85.Докторанткиња је одбранила тему дисертације ***Европска димензија и изградња историјске свести у настави историје у Републици Србији (1990-2020)*** која је усвојена на XIII редовној седници Научно-наставног већа Филозофског факултета у Београду и одобрена на седници Универзитета одржаној 29.05.2020.

На основним и мастер студијама била је стипендиста Фонда за младе таленте Републике Србије (*Доситејева стипендија*). Oд 2018. године прима стипендију Министарства просвете, науке и технолошког развоја за студенте докторских академских студија. Као стипендиста докторант била је ангажована на пројекту **Модернизација западног Балкана**, Филозофског факултета у Београду. Говори енглески, француски и шпански језик.

**в) Стручно и професионално искуство**

Од школске 2017/2018. године до данас, Ана Радаковић је укључена као сарадник у настави на предмету *Методика наставе историје* на програму основних академских студија историје ина предмету *Наставничка пракса* на програму мастер академских студија историје на Одељењу за историју Филозофског факултета у Београду. Један је од оснивача КлубастуденатаисторијеФилозофског факултета у Београду „Острогорски“ и организатора ISHA (International Student of History Association) пролећног семинара одржаног у Београду 2019. године, под називом**„(De)Construction of myths about women through history“,** на коме је учествовала и као реализатор. У оквиру Клуба студенатабила је иницијатор покретања хуманистичког часописа за младе истраживаче. Почетком октобра 2021. године учествовала је у организацији семинара за средњошколце на Филозофском факултету у Београду **„Историја, псеудоисторија и млади“** који се реализује уз подршку Министарства омладине и спорта и Младих истраживача Србије.

Чланица је невладине организације *Едукација за 21. век*у оквиру које је учествовала као полазник, координатор и организатор бројних семинара на тему едукације и наставе историје. Као представник *Едукације за 21. век* суделовала је у октобру 2017. на семинару **„Улога НВО у активностима за чување сећања на Холокауст“** организованом од стране Музеја Аушвиц-Биркенау, Савета Европе и Педагошког универзитета у Кракову. На тему учења и подучавања о Холокаусту учествовала је на бројним семинарима како за студенте, тако и за наставнике у организацији Mémorial de la Shoahиз Париза, The Olga Lengyel Institute for Holocaust studies and human rights из Њујорка,Terraforming из Новог Сада, Министарства просвете, науке и технолошког развоја Републике Србије.

Ана Радаковић je учествовала на три регионалне летње школе (2018, 2019, 2020. године) у оквиру пројекта **„Историчари против ревизионизма – Ко је први почео?“** удружења Крокодил. У периоду април - новембар 2019. била је сарадник на пројекту **RupturesbetweenMemoryscapes: Holocaust/Porajmosin (Southeast) Europe** у организацији Филозофског факултета у Београду, Филозофског факултета у Загребу и Универзитета Франкфурта на Одри. Године 2019. похађала је летњу школу на Универзитету Мејнут у Ирској под називом **„Curriculum: Origins, TrajectoriesandPractices“**. Од децембра 2020. до фебруара 2021. била је полазница семинара „**Ратови деведесетих: суочавање, истраживање, тумачење“** који је организован под покровитељством UNDP-a. Године 2020. је учествовала у реализцији пројекта **„Извођење демократије“**. У јуну 2021. године на History fest-у у Сарајеву представила је есеј *Mladi i raspad SFRJ - viđenje generacija „potčinjenih i uskraćenih* који је настао у склопу пројекта ***„Jugoslavija 1990-ih godina: Ideologije, konteksti, historiografske interpretacije“***реализованог од стране Удружења за модерну хисторију из Сарајева.

**2**. **ПРЕГЛЕД И МИШЉЕЊЕ О ДОСАДАШЊЕМ НАУЧНОМ И СТРУЧНОМ РАДУ**

Докторанткиња Ана Радаковић је до сада учествовала на неколико међународних студентских конференција:**EmpireandNation: UndergraduateConference**, CentralEuropeanUniversity (Будимпешта, 2015); **Prvameđunarodna konferencija studenata povijesti „Magistravitae“**, Свеучилиште у Мостару (Мостар, 2016); **Старе и нове границе Европе: идентитетска истраживања**, Православни богословски факултет у Београду (Београд 2017); **XXVIInternationalHistoryStudentConferenceinPoland** (Лођ, 2018)), на једном националном научном скупу **Богословље и духовни живот Карловачке митрополије, Културолошка и образовна преплитања и узајамни односи цркава и политичких ентитета централне и југоисточне Европе од 1690. до 1918. године**, Матица Српска (Нови Сад, 2018)и једној међународној научној конференцији**DigitalConferenceoftheInternationalSocietyforHistoryDidactics (ISHD): «Why History Education?»**(Луцерн, 2021).

На годишњој конфереренцији европског удружења наставника и едукатора историје ЕUROCLIO (**EuroClio’s Annual Conference: *Controversy and Disagreement in the classroom***) у новембру 2020. године представила је планове и радионице за часове историје и глобалне политике на тему контроверзних граница - *Controversial borders. Variety of Viewpoints – Northern Ireland*.

Ана Радаковић је до сада објавила више научних и стручних радова самостално и као коаутор:

* M. Šuica, A. Radaković, “New educational concepts in the reformed history teaching in Serbia” u *Education challenges: curricular and conceptual provocations*, Limes plus XVII, No. 2/2020, 33-56.
* M. Šuica, A. Radaković, S. Rudić,“ Where and how pupils in Serbia learn about the war of nineties in Yugoslavia?” u *Nationhood and Politicization of History in School Textbooks. Identity, the Curriculum and Educational Media* (eds G. Ognjenović, J. Jozelić), Palgrave Macmillan, 2019, 127-154.
* А. Radaković, „GavriloPrincip – odubicedožrtve“ u zborniku radova *Jugoslavija u historiografskim ogledalima,* Udruženje za modernu historiju Sarajevo 2018, 195-201.
* А. Radaković, „Predstava Drugog svetskog rata u udžbenicima za nastavu istorije u Republici Srbiji“ u zborniku radova *Pred izazovima revizionističkih istoriografija. Regionalni kontekst,* Udruženje za modernu historijuSarajevo2020, 133-143.
* А. Radaković, „Raspad Jugoslavije i ratovi devedesetih u udžbenicima za nastavu istorije u Republici Srbiji“ u zborniku radova *Ratovi 1990-ih u regionalnim historiografijama. Kontoverze, interpretacije, nasljeđe,* Udruženje za modernu historiju Sarajevo 2021, 283-296.
* А. Радаковић, „Косовска битка, настанак националног мита“, Студије историје Иларион бр. 3, Београд 2018, 42-61.

**3.МИШЉЕЊЕ О ИСПУЊЕНОСТИ УСЛОВА ЗА ИЗБОР И ПРЕДЛОГ**

На основу анализе конкурсног материјала, као и на основу личних увида у досадашње научне, стручне и педагошке квалитете кандидаткиње, Комисија закључује да докторанткиња Ана Радаковићиспуњава све услове предвиђене Законом о научно-истраживачком раду за избор у истраживачко звање истраживач сарадник.

Чланови Комисије,стога, са задовољствомпредлажу Наставно-научном већу Филозофског факултета Универзитета у Београду да Ану Радаковићизабере у истраживачко звање истраживач сарадник.

Чланови комисије:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Татјана Суботин-Голубовић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Дубравка Стојановић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Марко Шуица