УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

НАСТАВНО НАУЧНОМ ВЕЋУ

Одлуком Наставно-научног већа Филозофског факултета у Београду од 05.11.2021. године изабрани смо у Комисију за писање извештаја за избор Иване Пантић у истраживачко звање ИСТРАЖИВАЧ - САРАДНИК.

Након анализе поднете документације и радова кандидата Комисија подноси Већу Филозофског факултета следећи

И З В Е Ш Т А Ј

Ивана Пантић рођена је 1993. године у Смедеревској Паланци. Завршила је Паланачку гимназију у Смедеревској Паланци 2012. године. Уписала је Филозофски факултет Универзитета у Београду, на студијском програму за педагогију 2012. године, а завршила 2016. године, са општим успехом 9,24 у току студија. Мастер студије је уписала 2016, а завршила 2018. године, са општим успехом 10,00 и одбранила завршни рад под насловом „Одвојеност од породице – перспектива студената из студентских домова“. Докторске студије је уписала 2018. године на истом факултету и студијској групи.

У Основној музичкој школи „Божидар Трудић“ у Смедеревској Паланци била је запослена као педагог, а након тога као педагошки асистент а затим и као персонални асистент у Основној школи „Херој Радмила Шишковић“ у Смедеревској Паланци. Након положеног пријемног испита и уписа на докторке студије педагогије пријавила се на позив младим истраживачима и након резултата конкурса, 28.03.2019. изабрана у звање истраживач-приправник на Институту за педагогију и андрагогију Филозофског Факултета Универзитета у Београду. Била је укључена, у звању истраживача-приправника, на пројекту ,,Модели процењивања и стратегије унапређивања квалитета образовања у Србији“ (ОИ 179060, 2011-2018), Института за педагогију и андрагогију Филозофског факултета у Београду, који финансира Министарство просвете и науке Републике Србије. Поред ангажовања на пројекту ангажована је на извршавању текућих и секретарских послова Института за педагогију и андрагогију.

Одлуком Наставно-научног већа Филозофског факултета Универзитета у Београду ангажована јеу својству докторанда у настави на предметима из области опште педагогије на Одељењу за педагогију и андрагогију Филозофског факултета у Београду, на катедри Општа педагогија са методологијом и историја педагогије. Кандидаткиња учествује у реализацији наставног програма на предметима: *Породична педагогија*, *Савремени педагошки правци, Основи педагошке науке* и *Информационе технологије у образовању*. Осим тога, Ивана Пантић ради на техничком уређењу радова које објављује часопис Настава и васпитање у издаваштву Педагошког друштва Србије и Института за педагогију и андрагогију.

Ивана Пантић је учествовала и излагала на научно-стручном скупу *„Васпитање и образовање у дигиталном окружењу“* који је одржан 15. маја 2021. године на Филозофском факултету Универзитета у Београду) у оквиру *Сусрета педагога* у организацији Одељења за педагогију и андрагогију Филозофског факултета и Педагошког друштва Србије.

Објавила је научни рад:

Пантић, И. (2021). Родитељство у дигиталном окружењу. У И. Јеремић, Н. Николић и Н. Коруга (ур.), *Васпитање и образовање у дигиталном окружењу - Зборник радова са националног научног скупа Сусрети педагога* (стр.63-67). Београд: Институт за педагогију и андрагогију Филозофског факултета и Педагошко друштво Србије.

**На основу свега изнетог може се закључити да Ивана Пантић испуњава услове у складу са *Правилником о поступку, начину вредновања и квантитативном исказивању научноистраживачких резултата истраживача*и стога предлажемо Наставно-научном већу Филозофског факултета Универзитета у Београду даИвану Пантић изабере у звање ИСТРАЖИВАЧ -САРАДНИК.**

У Београду,

16.11.2021. године

**Чланови комисије**

--------------------------------------------------------

др Радован Антонијевић, редовни професор

Филозофски факултет Универзитета у Београду

---------------------------------------------------

др Биљана Бодрошки, ванредни професор

Филозофски факултет Универзитета у Београду

---------------------------------------------------

др Мирјана Сенић Ружић, доцент

Филозофски факултет Универзитета у Београду